Diari Oficial de la Generalitat Valenciana


Sumari del DOGV 9618, del 15-06-2023 (2023/6700)

RESOLUCIÓ d'1 de juny del 2023, de la presidenta de l'Acadèmia Valenciana de la Llengua, per la qual es publica la llista definitiva de les persones admeses i excloses per a participar en el procés excepcional d'estabilització pel sistema de concurs de mèrits al cos d'auxiliar d'administració de l'AVL, cos superior tècnic de traducció i interpretació lingüística de l'AVL i cos superior de gestió de promoció lingüística de l'AVL, convocatòries 1, 2 i 3/2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9618

Data del DOGV
:   15-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/6700


Data del document
:   01-06-2023

Organisme emissor


Tipus de document
:   Resolució

Anàlisi jurídica

 Descriptors 

:   * Acadèmia Valenciana de la Llengua
    * concurs administratiu
    * concurs administratiu

RESOLUCIÓ d'1 de juny del 2023, de la presidenta de l'Acadèmia Valenciana de la Llengua, per la qual es publica la llista definitiva de les persones admeses i excloses per a participar en el procés excepcional d'estabilització pel sistema de concurs de mèrits al cos d'auxiliar d'administració de l'AVL, cos superior tècnic de traducció i interpretació lingüística de l'AVL i cos superior de gestió de promoció lingüística de l'AVL, convocatòries 1, 2 i 3/2022. [2023/6700]  
Una vegada finalitzat el termini per a presentar al·legacions a la Resolució de 14 d'abril del 2023, de la presidenta de l'Acadèmia Valenciana de la Llengua, que aprovava el llistat provisional de persones admeses i excloses per a participar en el procés excepcional d'estabilització pel sistema de concurs de mèrits al cos d'auxiliar d'administració de l'AVL, cos superior tècnic de traducció i interpretació lingüística de l'AVL i cos superior de gestió de promoció lingüística de l'AVL, convocatòries 1, 2 i 3/2022 (DOGV núm. 9587 de 3/05/2023) i d'acord amb el que establixen les bases 5.5 i 11 de la convocatòria, resolc:  
  
  
Primer  
Publicar el llistat definitiu de persones admeses per a participar en les convocatòries 1/2022, 2/2022 i 3/2022 previstes en la resolució de convocatòria mencionada, que s'assenyalen en l'annex i de la present resolució.  
  
Segon  
Publicar el llistat definitiu de persones excloses per a participar en les convocatòries 1/2022, 2/2022 i 3/2022 previstes en la resolució de convocatòria mencionada, amb expressió dels motius de la seua exclusió, que s'assenyalen en l'annex ii de la present resolució.  
  
Tercer  
Publicar, com a annex iii, el formulari per a detallar els mèrits de què disposen les persones admeses i que s'han d'haver obtingut fins al 31.01.2023 inclòs.  
Les persones aspirants disposen d'un termini de deu dies hàbils, comptats a partir de l'endemà de la publicació d'esta resolució en el Diari Oficial de la Generalitat Valenciana, per aportar omplit el formulari mencionat.  
Al formulari s'adjuntarà la documentació acreditativa dels mèrits declarats, llevat que estos ja consten en l'expedient del personal al servici de l'AVL, amb la qual cosa només caldrà detallar-los en el formulari.   
  
El formulari estarà disponible en la pàgina web de l'AVL, apartat «Convocatòries». Caldrà omplir-lo i presentar-lo, amb la documentació adjunta, obligatòriament de manera electrònica. Si amb un full del formulari no fora suficient per a detallar els mèrits, es podrà adjuntar un full addicional del mateix formulari.  
A este efecte, es podrà fer el tràmit a través de la seu electrònica de l'AVL (https://www.avl.gva.es/seuelectronica) per mitjà del tràmit «Sol·licitud d'assumptes diversos», i s'hi podran annexar els documents pertinents. No serà vàlida cap altra forma de presentació.  
Si una mateixa persona ha sol·licitat participar en més d'una convocatòria caldrà presentar el formulari i la documentació acreditativa per a cadascuna d'elles.  
  
Quart  
Designar les persones que integren la Comissió de Selecció prevista en la base 11 de la convocatòria, així com les seues suplents, amb la composició següent:  
  
President: Agustí Colomer Ferràndiz  
Suplent: Anna Soriano Ribelles  
Secretària: Kàtia Uchan Gutiérrez  
Suplent: Ernest González Fabra  
Vocal: Josep Lacreu Cuesta  
Suplent: Josefa Martínez Blanch  
Vocal: Susana Pardines López  
Suplent: Santiago Vallés Casanoves  
Vocal: Concepción Chuliá Martí  
Suplent: María Leonor Selva Aranda  
  
València, 1 de juny del 2023.- La presidenta: Verònica Cantó Doménech.